**Қалай мінажат ету керек?**

***«Жаратқан Иеге бағышталған құрбандық үстелінің алдында қолдарын көкке көтеріп, тізерлеп отырған Сүлеймен Жаратқан Иеге арнаған осы мінажаты мен өтініш-тілектерінің бәрін айтып бітірген соң, орнынан тұрды.»***

***(Патшалықтар 3-ж. 8:54)***

Айқыш ағаш, сөзсіз, күнәларымыздың өтелуінің әмбебап белгісі болып табылады, ал Альбрехт Дюрердің «мінажат етіп жатқан қолдары» атты суреті болса мінажат етудің белгісіне айналып кетті. Дегенмен, оның «мінажат етіп жатқан қолдары» суретінің артындағы оқиғасы да өте қызық. Дюрер неміс суретшісі болды, оның досы да суретші болған еді. Сол досы көп жұмыс істеп, еңбектенсе де, ол ешқашан атақты бола алмады. Бір күні Дюрер досының қолдарына қарап, оның қолдарында мінажаттың мәнін көрді. Қарапайым адамдар, қандай да бір мұқтаждықта қолдарын біріктіріп, Құдайға мойынсұнып, жүректеріндегі уайымдарды Құдайға қарай көтереді.

 Дюрер досына: «Қолдарыңды мінажат етіп жатқандай біріктірші, мен олардың суретін саламын, өйткені олар мені шабыттандырғаны сияқты, басқаларды да шабыттандырғанын қалаймын», - деп айтты.

Бір қызығы, Киелі кітапта 700-ден астам рет «қолдарымыз» жайлы айтылады және бұл үзінділердің кейбірінде нақты мінажатта көтерілген қолдар туралы айтылады. Ишая Құдайдың сөздерін жазып қалдырған еді, солардың бірінде, Құдайды таң қалдыру үшін мінажатта аспанға қарай көтерген қолдарымыздың жеткіліксіз екенін көрсетеді, өйткені Құдай былай деді: «Сендер қолдарыңды жайып Маған сиынғанда назар аудармаймын. Қаншама көп мінажат етсеңдер де, Мен құлақ салмаймын. Себебі қолдарың жазықсыз адамдардың қанымен былғанған.» (Ишая 1:15).

Жаңа өсиетте Пауыл былай деген: «Сонымен ер адамдардың әр жерде адал қолдарын жайып, ашу-ыза, күмән және жанжалдан аулақ болып, Құдайға сиынуларын қалаймын.» (1 Тімотеге 2:8) Алайда, Киелі кітапта, Дюрер әдемі суреттегендей құрметпен мінажатта қол біріктіру туралы бірде-бір сөз жоқ.